ОБОСНОВКА

на прогнозните разходи към предложението за утвърждаване

цени на електрическа и топлинна енергия

Като база за изготвяне на прогнозата за формирането на цените на топлинната енергия и електрическата енергия от комбинирано производство за новия регулаторен период започващ от 01 Юли 2015 г., използвана отчетната информация за 2014 г.. В предвид отчетения от НСИ нисък процент на инфлация за 2014 г., както и предположението ни, че през периода от 01 Юли 2015 г. до 30 Юни 2016 г. не се очаква влиянието на външни фактори който драстично да повлияят върху дейността на дружеството /рязко увеличение цените на горивата, резервни части и консумативи, химикали и реагенти и аварийни ситуации изискващи значителен паричен ресурс/, разчетените прогнозни разходи са съпоставими с отчетените такива през предходната година. Увеличение е извършено само за разходите за които е на лице обективна причина за промяната им. По групи, разходите са, както следва:

1. **Условно постоянните разходи**

Прогнозата на условно постоянните разходи за новия регулаторен период е изготвена на база отчетни данни към 31.12.2014 г., и очакваните промени по видове разходи за прогнозния период , в това число:

1. Разходи за амортизации са определени на основата на амортизационен план изготвен в съответствие с очаквания полезен живот съгласно изискванията на МСС. В сравнение с отчетените разходи за 2014 г., за новия регулаторен период остават с минимално увеличение в резултат на новопридобитите през 2014 г. амортизуеми активи.
2. Разходите за ремонт са прогнозирани на база изготвената и утвърдена ремонтна програма за 2015 г. в дружеството. Увеличението спрямо отчета за предходната година е значително и се дължи на следните фактори:
   1. Предстоящия ремонт на газовия двигател в ОЦ Младост на 30 х. часа съгласно предписанието на производителя. Ремонта е наложителен и не може да бъде прескочен поради състоянието на двигателите. Не извършването му ще доведе до спиране на инсталацията за комбинирано производство което заплашва технологичната схема на работа на дружеството и невъзможността да осигури необходимата топлинна енергия за топлопреносната система. Стойността на резервните части който ще бъдат подменени за да бъдат възстановени функционалните параметри на инсталацията е 600 х. лв.
   2. Предстоящия ремонт на газовите двигатели в ТЕЦ Градска на 10 х. часа за генератор 1 на 40 х. часа за генератор 2 съгласно предписанието на производителя. Ремонтите ще гарантират безаварийна работа през следващия отоплителен сезон. необходимата топлинна енергия за топлопреносната система. Стойността на резервните части е 470 х. лв.. Самия ремонт ще бъде извършен със собствени средства.
   3. Подмяна на 10 броя отклонения по топлопреносната мрежа с цел намаляване на загубите от изтичане в резултат на аварии. Отклоненията са изграждани преди 30 г. и през последните два отоплителни сезона са със завишена аварийност. Техническото им състояние е много лошо и в резултат на многото аварии и , износване и корозия. Наложителна е подмяната им за да бъде гарантирано нормалното топлоподаване към абонатите и гарантиране качеството на услугата. Общата стойност на необходимите материали, основно тръби е 500 х. лв.. Подмяната ще бъде извършена със собствени средства.
   4. Подмяна на части от топлопреносната мрежа с констатирана висока аварийност. Подмяната обхваща подмяна на тръби, компенсатори и арматура. Общата стойност на материалите е 365 х. лв.. Подмяната ще бъде извършена със собствени сили.
3. Разходите за персонала и съответните плащания за осигуровки са разчетени на база достигнати разходи през 2014 г., като е предвидено увеличение на числеността на персонала с 3 човека. Увеличението е във връзка с експлоатацията на инсталацията за изгаряне на биомаса . Завишението е на база достигнатата средна работна заплата през 2014 г..
4. Като база за прогнозиране на разходите пряко свързани с регулираните дейности са използвани нивата достигнати през 2014 г. коригирани с очакваните променени икономически условия през новия ценови период и прогнозните разходи за същия. В прогнозата за следващия регулаторен период тези разходи бележат увеличение спрямо отчета за 2014 г. с 31 х. лева. По същестествените промени са:

Разходите за гориво за автотранспорт, работно облекло и канцеларски материали, материали за текущо поддържане са запазват на нивата от 2014 г.. В прогнозата е заложено минимално увеличение от 5 х. лв..

За разходите за материали и абонаментно поддържане е прогнозирано увеличени с 5 х. лв. спрямо отчета за 2014 г. на база очаквани разходи за текуща поддръжка и консумативи на основните технологични съоръжения, машини и оборудване в съответствие с тяхното физическо състояние и с цел поддържането им в оптимални технологични параметри.

Разходите за застраховки са разчетени на основата на сключените застрахователни полици за 2015 г..

Разходите за противопожарна и въоръжена охрана са прогнозирани на основата на сключените договори за охрана на обектите на дружеството и разходи касаещи изпълнение на противопожарните изисквания за работа.

Разходите за наеми са прогнозирани в съответствие по задължението на дружеството във връзка със сключен договор за наем на горелка за изгаряне на биомаса, както и наем на имот общинска собственост. Спрямо отчета за 2014 г. е заложено увеличение от 12 х. лв..

Разходите за проверка на уреди са намалени спрямо 2014 г. с 17 х. лв. Разликата е във връзка с извършената задължителна метрологична проверка на топломерите през 2014 г..

За прогнозния период е заложено и увеличение на съдебните разходи с 24 х. лв. във с предприети мерки за подобряване на събираемостта и събирането на просрочените вземания по съдебен ред с цел недопускане класифицирането им като несъбираеми поради изтичане на давностен срок.

Разходите за одиторски и експертни услуги са намалени с 24 х. лв. спрямо 2014 г..

Разходите за събрано инкасо представляват изплатените суми и комисионни за събрано инкасо от Български пощи, Транскарт, упълномощени лица, ипей, ПИБ, тъй като дружеството няма други изнесени каси и пунктове за инкасиране на дължимите суми и такси от абонатите и ползва услугите на други фирми.Тук са включени и разходите по отчета на уредите за дялово разпределение от фирмите които се явяват като под изпълнители на Топлофикация-Враца ЕАД. С цел подобряване на събираемостта от абонати с просрочени задължения и такива класифицирани като трудно събираеми и несъбираеми е сключен договор с фирма събираща просрочени вземания и задължения като опит за намаляване на вредите за дружеството. Разходите се запазват на равнището от 2014 г..

Размера на разходите за вода, осветление, отопление се запазват на нивото от 2014 г..

1. **Променливите разходи**
2. Разходите за гориво за прогнозния период 2015 г. / 2016 г. са изчислени на база количество гориво и действащата до 30 Март 2015 г. цена на природния газ – 603.44 лв/1000 н.м3  без ДДС. С цел подобряване ефективността на инсталацията за изгаряне на биомаса от началото на новия отоплителен сезон освен дървесен чипс, като гориво ще бъдат използвани и пелети от слънчогледови люспи. Използваната цена на биомаса в прогнозата за новия ценови период е определена като средна претеглена цена за двата вида използвано био гориво – дървесен чипс и пелети от слънчогледова люспа.
3. Разходите за енергия, вода и консумативи са запазени на нивата от 2014 г..
4. В разходите за консумативи/химикали и реагенти са включени разходите за химикали, реагенти и добавки за обработка на циркулиращата вода в магистралата и централите.С тази обработка се цели омекотяване и химическа обработка на водата с цел предотвратяване и забавяне процесите на корозия по магистралните топлопроводи и от там намаляване на пробивите, авариите и загубите от изтичане. Поради влошеното състояние на преносната мрежа и увеличение на авариите, с цел възстановяване и поддържане химическия състав на циркулиращата вода в оптимално състояние е тези разходи са завишени минимално с 10 х. лв..

В това перо на са включени и разходите за масло – за доливане и подмяна, на инсталациите за комбинирано производство съгласно предписанията на производителя и достигнатите действителни показатели в процеса на експлоатация.

1. Разходи за външни услуги – включени са разходите по доставката на биомаса и разходите за балансиране. Спрямо отчета за 2014 г. е заложено завишение в размер на 271 х. лв.. Основната причина за увеличението са очакваните разходи за балансиране през новия ценови период, когато те ще обхващат пълен 12 месечен период за разлика от 2014 г. когато разходите касаят периода м. Юни – м. Декември във връзка с въвеждането на изискването за балансиране на пазара на електрическа енергия от 01 Юни 2014 г..
2. **Регулаторна база на активите**

Стойността на дълготрайните активи и размера на амортизациите в Приложение №2 – Регулаторна база на активите са съгласно данните по счетоводния Баланс на Топлофикация-Враца ЕАД към 31.12.2014 година.

Размера на финансиранията за дълготрайни активи са съгласно изготвения Баланс към 31 Декември 2014 г..

Размера на оборотни капитал е определен в размер на 1/8 от оперативните парични разходи за дейността без амортизациите, съгласно т.32.5. от Раздел ІІ –Регулаторна база на активите на Указания за образуване цените на топлинната енергия и електрическата енергия от комбинирано производство при регулиране чрез метода „Норма на възвращаемост на капитала“, тъй като резултата от изчислението на оборотния капитал съгласно приложената формула е с отрицателна величина – (-2 558 х. лв.).

1. **Цени**

В резултат на така прогнозираните разходи, количества произведена и реализирана топлинна и електрическа енергия и използвания ценови модел на Комисията за енергийно и водно регулиране при спазване на изискванията на комисията дадени с писмо Е-14-00-5 / 11.03.2015 г., за новия ценови период започващ от 01 Юли 2015 г. са формирани следните цени:

Цена топлинната енергия - 111.48 лева /МВт без ДДС

Цена на електрическа енергия от комбинирано производство - 246.56 лв/МВТч без ДДС

Ниския относителен дял на реализираната топлинна енергия, която ще бъде в рамките на изтичащия отоплителен сезон 2014/2015 г., е една от причините да се формира висока цена на топлинната енергия за новия ценови период. Вземайки предвид действащата цена на топлинната енергия, както и формираната цена за новия ценови период и отчитайки финансово икономическите условия в гр. Враца, равнището на заетост и размера на безработицата, липсата реално работеща икономика в града и региона, предлагаме на Комисията да бъде запазено равнището на действащата цена на топлинната енергия и през новия ценови период. Едно предстоящо увеличение би довело до сериозно социално напрежение в града и вероятността да загубим част от абонатите си е голяма. В тази връзка и поради факта, че голяма част от топлинната енергия се произвежда от водогрейни котли предлагаме да бъде увеличена добавката към получената индивидуална цена на електрическата енергия от 66.00 лева за МВтч на 80.00 лева за МГВч. Промяната ще позволи да бъде утвърдена една социално по понисима цена на топлинната енергия за потребителите в гр. Враца.

Изготвил,

ПЕТКО ПЕТКОВ

ГЛ. СЧЕТОВОДИТЕЛ

инж. РАДОСЛАВ МИХАЙЛОВ

ИЗПЪЛНИТЕЛЕН ДИРЕКТОР